Lur CFA

Al lur CFA eo anv daou voneiz (Franc CFA e galleg, evit franc de la Communauté financière africaine ha franc de la Coopération financière en Afrique) implijet gant 210 milion a dud (e 2023) e pevarzek Stad afrikat : 
 lur kumuniezh an arc'hant en Afrika (ISO 4217 : XOF ha 952)., monet ha meret gant Bank kreiz Stadoù Afrika ar C'hornôg evit eizh Stad ezel eus Unaniezh ekonomikel hag arc'hant Afrika ar C'hornôg (UEMOA).
 lur kenober arc'hant Afrika kreiz (ISO 4217 : XAF ha 950), monet ha meret gant Bank Stadoù Afrika kreiz evit c'hwec'h Stad ezel eus Kumuniezh ekonomikel hag arc'hant Afrika kreiz (CEMAC).
Ar memes talvoudegezh o deus, met n'int ket keveskemmadus. N'eus ket un takad moneizel boutin eta, met daou dakad keñver-ouzh-keñver.

Ar Stadoù eo ar re a oa e-barzh Impalaeriezh trevadennel Frañs, Togo ha Kameroun (hag a oa leuridurioù gall ha breiveuriat) , Ginea ar C'heheder (Spagn) ha Ginea-Bissau (Portugal). Al lur CFA a zo ur moneiz a zo divizet e dalvoudegezh gant ar Stadoù ezel. Savelet eo an dalvoudegezh-mañ e parder digemm gant an euro, parder digemm hag a zo gwarantet goude gant an Teñzor publik gall. Kelaouet e vez an Teñzor publik gall gant ar Stadoù afrikat pa zivizont  adtalvoudekaat pe istalvoudekaat ar moneiz. A-hend-all eo amred al lur CFA e broioù saoznek Nigeria ha Ghana e-kichen o moneiz broadel..

Sellet e vez stagadur al lur CFA ouzh an euro evel ur gouestl a stabilded gant lod, pa vez sellet outañ evel ur sujidigezh youlek gant lod all.

D'an 22 a viz Kerzu 2019 e voe embannet e vefe cheñchet moneiz Afrika ar c'hornôg gant an Eco. Asantet e voe gant Bodadenn Vroadel Bro-C'hall e miz Mae 2020. Progamet e oa ar cheñchamant e dibenn ar bloaz 2020 met e voe dalaet gant meur a dra : kleñved-red ar C'hovid-19, amzivin geopolitikel, diaezamantoù da dizhout an dezverkoù,. Programet eo ar moneisaat kentañ e miz Gouere 2027.

 Emdroadur parded al lur CFA 
 Deiziad  Darvoud  Feur eskemmañ   Krouidigezh al lur CFA  1 F CFA = 1,70 FF   Istalvoudekaat al lur gall (FF) 1 F CFA = 2,00 FF   DiazezadurDre ordrenañs nv 58-1341 an  : https://www.legifrance.gouv.fr/affichTexte.do;jsessionid=B4873DBB0D81B8C98295729F1D425D8A.tpdjo03v_3?cidTexte=JORFTEXT000000339269&categorieLien=id. ar lur gall nevez (FRF) 1 F CFA = 0,02 FRF   Istalvoudekaat 50 % al lur CFA  1 F CFA = 0,01 FRF   Stagadur al lur CFA ouzh an euro 1 € = 655,957 F CFA (1 F CFA ≈ 0,00152 €)BCEAO « Histoire du Franc CFA », war lec'hienn Bank kreiz Stadoù Afrika ar C'hornôg 2012 (lennet d'ar 4 a viz Meurzh 2014).

 Liammoù diavaez 
 Lec'hienn ofisiel Bank kreiz Stadoù Afrika ar C'hornôg
 Lec'hienn ofisiel Bank kreiz Stadoù Afrika kreiz
 Lec'hienn ofisiel Bank Frañs
Istor al lur CFA war Kavlec'h moneizoniezh Campi

 Daveoù 

Rummad:Moneizoù Afrika